Lääne-Nigula kohalike valimiste esinumbrid ütlevad Risti tuulepargile „ei” ka järgmiseks neljaks aastaks: tuulikud hirmutavat elanikke, ajavat naabrid riidu ja hävitavat putukaid-mutukaid.
„Kui päris aus olla, siis hääletasin tuulepargi vastu, sest mõned inimesed helistasid mulle ja palusid seda teha,” ütles Lääne-Nigula vallavolikogu liige, kohalike valimiste EKRE esinumber Hardi Rehkalt Lääne Elule.
Lääne-Nigula vallavolikogu lükkas Eesti Energia 150 miljoni projekti 13 poolt- ja viie vastuhäälega tagasi jaanuaris. Kõik kohalike valimiste 2021 esinumbrid olid tuulepargi vastu toona ja on ka edaspidi, üks ja kõige kaalukam argument tuulepark ära keelata on kohalike elanike vastuseis.